ai4bharat/Pralekha huggingface dataset:
PIB Headquarters
அஞ்சல் குறை தீர்வு முகாம் தேதியில் மாற்றம்
இம்மாதம் 24ஆம் தேதி நடைபெறுவதாக இருந்த, மண்டல அளவிலான அஞ்சல் குறை தீர்ப்பு முகாம் இம்மாதம் 28 ஆம் தேதிக்கு மாற்றப்பட்டுள்ளது. 28.01.2020 செவ்வாய்க்கிழமை அன்று காலை 11 மணிக்கு வடக்கு அஞ்சலக வளாகம் , வடக்கு உஸ்மான் சாலை, தியாகராயநகர், சென்னை 600 017 என்ற முகவரியில் உள்ள சென்னை நகர தெற்கு மண்டல அஞ்சலகங்களின் முதுநிலை கண்காணிப்பாளர் அலுவலகத்தில் நடைபெறவுள்ளது.
வடபழனி, விருகம்பாக்கம், சாலிகிராமம், கோடம்பாக்கம், மேற்கு மாம்பலம், அசோக் நகர், கே.கே.நகர், பரங்கிமலை, கிண்டி தொ.பே., சைதாப்பேட்டை, அடையாறு, திருவான்மியூர், பெசன்ட்நகர், பரங்கிமலை தலைமை அஞ்சலகம், மடிப்பாக்கம், ஆதம்பாக்கம், நங்கநல்லூர், சோழிங்கநல்லூர், ஒக்கியம் துரைப்பாக்கம், ஆழ்வார் திருநகர், ஆர்.ஏ.புரம், கோட்டூர்புரம், வேளச்சேரி மற்றும் சென்னை நகர தெற்கு மண்டலத்திற்கு உட்பட்ட அஞ்சலகங்களின் அஞ்சல் சேவைகள்  தொடர்பான புகார்களையும், ஆலோசனைகளையும், சென்னை நகர தெற்கு மண்டல அஞ்சலகங்களின் முதுநிலை கண்காணிப்பாளர் அலுவலக முகவரிக்கு தொலைபேசி எண்கள் – 044 2834 1668, 044 2834 2554 மூலமாகவோ, அல்லது dochennaicitysouth.tn@indiapost.gov.in என்ற மின்னஞ்சல் முகவரிக்கோ 27.01.2020 திங்கட்கிழமை அன்று அல்லது அதற்கு முன்னதாக அனுப்புமாறு பொதுமக்கள் கேட்டுக் கொள்ளப்படுகிறார்கள்.
சென்னை நகர மத்திய மண்டல அஞ்சலகங்களின் முதுநிலை கண்காணிப்பாளர் வெளியிட்டுள்ள செய்திக்குறிப்பில் இவ்வாறு தெரிவிக்கப்பட்டுள்ளது.
புவி அறிவியல் அமைச்சகம்
டையு, சூரத், நந்தர்பார், போபால், நவ்காங்க், ஹமிர்பூர், பரபங்கி, பரேலி, சஹரன்பூர், அம்பாலா மற்றும் அமிரதசரஸ் வழியாக வடக்கு எல்லை பருவமழை தொடர்ந்து கடந்து செல்கிறது
இந்திய வானிலை துறையின் தேசிய வானிலை முன்னறிவிப்பு மையத்தின் படி:

அனைத்திந்திய வானிலை தகவல்கள் மற்றும் முன்னறிவிப்புடையு, சூரத், நந்தர்பார், போபால், நவ்காங்க், ஹமிர்பூர், பரபங்கி, பரேலி, சஹரன்பூர், அம்பாலா மற்றும் அமிரதசரஸ் வழியாக வடக்கு எல்லை பருவமழை தொடர்ந்து கடந்து செல்கிறது.ராஜஸ்தான், பஞ்சாபின் எஞ்சியிருக்கும் பகுதிகள் மற்றும் ஹரியானாவுக்கு பருவமழை மேலும் முன்னேற்றம் அடைவதற்கான சூழல் சாதகமாக இல்லை. ஆனால், குஜராத் மற்றும் உத்தரப் பிரதேசத்தின் சில பகுதிகளுக்கு அடுத்த 2 அல்லது 3 நாட்களில் மெதுவாக முன்னேற வாய்ப்பிருக்கிறது.கங்கையோர மேற்கு வங்கத்தின் மீது நிலவும் புயல் சுழற்சியின் காரணமாக பிகார், ஜார்கண்ட், மேற்கு வங்கம், சிக்கிம் மற்றும் வடக்கு ஒடிசாவின் சில பகுதிகளில் அடுத்த 2-3 நாட்களுக்கு பலத்த முதல் மிக கன மழை பெய்யக்கூடும்.கிழக்கு உத்தரப் பிரதேசம் மற்றும் அதை சுற்றியுள்ள பகுதிகளின் மீது நிலவும் புயல் சுழற்சியின் காரணமாக கிழக்கு உத்தரப் பிரதேசத்தில் அடுத்த 2-3 நாட்களுக்கு பலத்த முதல் மிக கன மழை பெய்யக்கூடும்.காற்றழுத்தத்தின் காரணமாக கொன்கன், கோவா மற்றும் மத்திய மகாராஷ்டிரத்தில் அடுத்த 2-3 நாட்களுக்கும், கர்நாடகா, கேரளா மற்றும் மாஹேவில் அடுத்த இரு நாட்களுக்கும் பலத்த முதல் மிக கன மழை பெய்யக்கூடும். அடுத்த 24 மணி நேரத்தில் கொன்கன், கோவா மற்றும் மத்திய மகாராஷ்டிரத்தின் சில பகுதிகளில் மிக கன மழை பெய்யக்கூடும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727915
-----
(Visitor Counter : 111
மனித வள மேம்பாட்டு அமைச்சகம்
JEE மெயின், NEET 2020 ஆகியவற்றுக்கான மாதிரித் தேர்வுகளுக்காக செயற்கை நுண்ணறிவு சக்தி கொண்ட கைபேசி செயலியை மத்திய மனித வள மேம்பாடு அமைச்சர் வெளியிட்டார்.
தேசியத் தேர்வுப் பயிற்சி  என்னும் புதிய கைபேசி செயலியை மத்திய மனித வள மேம்பாடு அமைச்சர், திரு. ரமேஷ் பொக்ரியால் நிஷாங்க் வெளியிட்டார். தேசியத் தேர்வு முகமையின் ஆளுகையின் கீழுள்ள, வரவிருக்கும் JEE மெயின் மற்றும் NEET போன்ற தேர்வுகளில் கலந்து கொள்வோர் மாதிரித் தேர்வுகளை எழுத வசதியாக தேசியத் தேர்வு முகமையால் இந்தச் செயலி வடிவமைக்கப்பட்டது. தொடர் பொது முடக்கத்தின் காரணமாக கல்வி நிறுவனங்களும், தேசியத் தேர்வு முகமையின் தேர்வு-பயிற்சி நிலையங்களும் மூடப்பட்டிருக்கும் காரணத்தால் மாணவர்களுக்கு ஏற்பட்டுள்ள இழப்பை சரி செய்ய வேண்டிய தேவை இருப்பதால், தேர்வுகளில் பங்கு பெறுவோர் தங்கள் வீடுகளில் இருந்தே பாதுகாப்பாகவும், வசதியாகவும் உயர்தர மாதிரித் தேர்வுகளை எழுத இந்த செயலி அறிமுகப்படுத்தப்பட்டுள்ளது.
வாழ்க்கையில் குறிப்பிடத்தகுந்த மாற்றங்களை உலகின் பல்வேறு பகுதிகளில் ஏற்படுத்தி இருக்கும் இந்த வரலாறு காணாத காலத்தை நாம் எதிர்கொண்டிருக்கும் அதே சமயத்தில், தேர்வுத் தயாரிப்பு என்னும் மற்றுமொரு முக்கிய விஷயத்தில் கிட்டத்தட்ட இயல்பு நிலையை மாணவர்களுக்கான இந்த வசதியின் மூலம் மீட்டெடுத்து இந்தியா வழியைக் காட்டியுள்ளது.
JEE, NEET மற்றும் வரவிருக்கும் இதர போட்டித் தேர்வுகளுக்குத் தங்களை முழுவதும் தயார்படுத்திக் கொள்ள, நாடு முழுவதிலும் உள்ள மாணவர்கள் இந்தச் செயலியின் மூலம் உயர்தர மாதிரித் தேர்வுகளை இலவசமாக எடுத்துக் கொள்ளலாம். தேர்வுகளை சுலபமாகப் பதிவிறக்கம் செய்து கொண்டு, அவற்றை இணையத் தொடர்பு இல்லாதபோதும் எழுதி, இணையத்துக்கான செலவையும் மிச்சப்படுத்தலாம்.
செயலியைத் தொடங்கி வைத்துப் பேசிய மனித வள மேம்பாடு அமைச்சர், "கல்வி நிறுவனங்களும், தேசியத் தேர்வு முகமையின் தேர்வு-பயிற்சி நிலையங்களும் கொவிட்-19 பொது முடக்கத்தின் காரணமாக மூடப்பட்டிருக்கும் காரணத்தால் மாணவர்களுக்கு ஏற்பட்டுள்ள இழப்பை சரி செய்ய வேண்டியதிருப்பதால், எந்த ஒரு மாணவரும் தேர்வுப் பயிற்சியில் இருந்து பின்தங்கிவிடக் கூடாது என்பதை உறுதி செய்வதற்காக சரியான நேரத்தில் இது அறிமுகப்படுத்தப்பட்டிருக்கிறது," என்றார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய கொவிட் தடுப்பூசித் திட்டத்தின் கீழ் இதுவரை 80.43 கோடி தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 30,773 பேர் புதிதாகப் பாதிக்கப்பட்டுள்ளனர்.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 0.99%.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,32,158 ஆகும்.
குணமடைந்தவர்களின் விழுக்காடு 97.68%.
கடந்த 24 மணி நேரத்தில் 38,945 பேர் குணமடைந்துள்ளனர். இதுவரை மொத்தம் 3,26,71,167 பேர் குணமடைந்துள்ளனர்.
வாராந்திர தொற்று உறுதி விழுக்காடு  86 நாட்களாக 3%க்கும் குறைவாக உள்ளது.
தினசரி தொற்று உறுதி வீதம்  20 நாட்களாக 3%க்கும் குறைவாக உள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 55.23 கோடியாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1756177
-------
(Visitor Counter : 153
நித்தி ஆயோக்
மாநில எரிசக்தி மற்றும் பருவநிலை குறியீட்டை 11-ந் தேதி நித்தி ஆயோக் வெளியிடுகிறது
மாநில எரிசக்தி மற்றும் பருவநிலை குறியீட்டை வரும் 11-ந் தேதி நித்தி ஆயோக் வெளியிடுகிறது.
நித்தி ஆயோக் உறுப்பினர் டாக்டர் வி.கே.சரஸ்வத், தலைமை செயல் அதிகாரி அமிதாப் காந்த், பல்வேறு அரசு துறைகளின் செயலாளர்கள், எரிசக்தித் துறை சம்பந்தப்பட்டவர்கள் முன்னிலையில் நித்தி ஆயோக் துணைத் தலைவர் டாக்டர் ராஜீவ் குமார் இந்தக் குறியீட்டை வெளியிட உள்ளார்.
மாநில எரிசக்தி மற்றும் பருவநிலை குறியீடு  சுற்று-1, 6 அளவுகோல்களில் மாநிலங்கள் மற்றும் யூனியன் பிரதேசங்களின் தரவரிசையை நோக்கமாக கொண்டுள்ளது.  விநியோக நிறுவனங்களின் செயல்திறன்  எரிசக்தி நம்பகத்தன்மை, குறைந்த விலை, அணுக்கம்  தூய்மையான எரிசக்தி முன்முயற்சிகள்  எரிசக்தி செயல் திறன்  சுற்றுச்சூழல் நிலைத்தன்மை  புதிய முன்முயற்சிகள். இந்த அளவுகோல்கள் மொத்தம் 27 குறிகாட்டிகளைக் கொண்டுள்ளது. எஸ்இசிஐ-யின் முதலாவது சுற்று வெளியீட்டின் மதிப்பீடுகள் அடிப்படையில் மாநிலங்கள் மற்றும் யூனியன் பிரதேசங்கள், முன்னணி மாநிலங்கள், சாதனை படைத்தவை, முன்னேற விரும்புபவை என மூன்று பிரிவுகளாகப் பிரிக்கப்படும்.
மாநிலங்கள் மற்றும் யூனியன் பிரதேசங்கள், சிறந்த கொள்கைகளை வகுக்கவும், தங்களது எரிசக்தி வளங்களை சிறப்பாக பராமரிக்கவும், இந்தக் குறியீட்டை தங்களது செயல் திறனுக்குரிய அளவுகோலாக பயன்படுத்திக் கொள்ளலாம்.
நிதி அமைச்சகம்
பரிமாற்ற விகித அறிவிக்கை எண். 74/2021- சுங்கம் 
சுங்கத்துறை சட்டம் 1962  பிரிவு 14-ல் அளிக்கப்பட்ட அதிகாரத்தின் படி, மத்திய மறைமுக வரி மற்றும் சுங்க வாரியம், எண் 71/2021-சுங்கத்துறை  2021 செப்டம்பர் 2-ம் தேதி வெளியிட்ட அறிவிப்பில் திருத்தங்களை செய்துள்ளது. இது 2021 செப்டம்பர் 17-ல் இருந்து அமலுக்கு வருகிறது.
ஒரு ஆஸ்திரேலிய டாலருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 55.10 என்றும் ஏற்றுமதி செய்யும் பொருட்களுக்கு ரூ 52.75 என்றும் இருக்கும் என்றும் அறிவிப்பில் கூறப்பட்டிருக்கிறது.
ஒரு பஹ்ரேனிய தினாருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 201.40 என்றும் ஏற்றுமதி செய்யும் பொருட்களுக்கு ரூ 189.00 என்றும் இருக்கும் என்று தெரிவிக்கப்பட்டுள்ளது.
ஒரு கனடிய டாலருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 59.25 என்றும் ஏற்றுமதி செய்யும் பொருட்களுக்கு ரூ 57.15 என்றும் இருக்கும் என்று கூறப்பட்டுள்ளது.
ஒரு சீன யுவானுக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 11.60 என்றும் ஏற்றுமதி செய்யும் பொருட்களுக்கு ரூ 11.25 என்றும் இருக்கும் என்று அறிவிக்கப்பட்டுள்ளது.
ஒரு யூரோவுக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 88.45 என்றும் ஏற்றுமதி செய்யும் பொருட்களுக்கு ரூ 85.30 என்றும் இருக்கும் என்று கூறப்பட்டுள்ளது.
ஒரு அமெரிக்க டாலருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 74.40 என்றும் ஏற்றுமதி செய்யும் பொருட்களுக்கு ரூ 72.70 என்றும் இருக்கும் என்று கூறப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1755529
-----
(Visitor Counter : 163
விவசாயத்துறை அமைச்சகம்
சிறுதானியங்கள் மற்றும் பழங்கால தானியங்கள் பற்றிய மகரிஷி முன்முயற்சியை வெளிப்படுத்த வாரணாசியில் ஜி20 விவசாய முன்னோடி விஞ்ஞானிகளின் கூட்டம்
ஏப்ரல் 17-19 தேதிகளில் வாரணாசியில் நடைபெறும் G20 விவசாய முன்னோடி விஞ்ஞானிகளின் கூட்டம் பற்றிய டாக்டர் ஹிமான்ஷு பதக், செயலாளர்  இயக்குநர் ஜெனரல்  ஆகியோர் தரும் தகவல்கள்
“இந்தியாவின் நாகரிகம், கலாச்சாரம் மற்றும் பாரம்பரியத்தின் அடித்தளமே விவசாயம் தான். இந்திய விவசாயம் தனித்துவமானது பன்முகத்தன்மை கொண்டது. நமது மக்கள்தொகையில் பாதிக்கும் மேற்பட்டவர்களுக்கு வாழ்வாதாரத்தையும் வருமானத்தையும் வழங்குகிறது. கடந்த 75 ஆண்டுகளில் நாடு தன்னிறைவு நிலையை எட்டி விவசாய மற்றும் உணவுப் பொருட்கள் ஏற்றுமதி செய்யும் தேசமாக முன்னேறியுள்ளது. இது இந்திய விவசாயத்தை மாற்றியமைத்த பச்சை, வெள்ளை, நீலம், மஞ்சள், தங்கம், வெள்ளி, பழுப்பு, சாம்பல் மற்றும் வானவில் புரட்சிகள் உள்ளிட்ட அறிவியல் மற்றும் கொள்கை ஆதரவு விவசாய புரட்சிகளால் ஏற்பட்டது. 1950 முதல் நிகர சாகுபடி பரப்பு 1.3 மடங்கு மட்டுமே அதிகரித்துள்ள போதிலும் உணவு உற்பத்தி 6 முதல் 70 மடங்கு அதிகரித்துள்ளது.
ஜி20 இல் விவசாய முன்னோடி விஞ்ஞானிகளின் கூட்டம்  நிலையான மீள்திறன் மற்றும் இலாபகரமான விவசாய உணவு முறைகளை அடைவதற்கான அறிவியல் அடிப்படையிலான தீர்வுகளை வைக்க கூட்டு நடவடிக்கையை ஊக்குவிப்பதில் முக்கிய பங்கு வகிக்கிறது. உணவு மற்றும் ஊட்டச்சத்து பாதுகாப்பு ஜி20 நாடுகளுக்கு இடையே ஒத்துழைப்பை வலுப்படுத்துதல் ஆகியவற்றுக்கான கலந்துரையாடல் அறிவு, அறிவியல் மற்றும் தொழில்நுட்பங்களை பரிமாற்றம் செய்வதற்கு இது ஒரு நல்ல தளத்தை வழங்குகிறது.
இந்தியாவின் ஜி20 தலைமையின் “ஒரே பூமி, ஒரு குடும்பம், ஒரு எதிர்காலம்” என்ற கருப்பொருளுக்கு இணங்க, வேளாண் முன்னோடி விஞ்ஞானிகளின்  கூட்டம் உணவு மற்றும் ஊட்டச்சத்து பாதுகாப்பு, காலநிலை மாற்றத்தை எதிர்க்கும் தன்மை, சுகாதார அணுகுமுறைகள், டிஜிட்டல் விவசாயம் ஆராய்ச்சி, கல்வி மற்றும் விரிவாக்கத்திற்கான தனியார் மற்றும் பொதுமக்கள் கூட்டாண்மை பற்றி விவாதிக்கும்.
இந்தியாவின் தலைமையின் கீழ் 12வது விவசாய முன்னோடி விஞ்ஞானிகளின் கூட்டம் ஆரோக்கியமான மக்கள் மற்றும் பூமிக்கான நிலையான விவசாயம், உணவு அமைப்புகள் என்ற கருப்பொருளை அடையாளம் கண்டுள்ளது. இந்த கருப்பொருளில் நான்கு முன்னுரிமைப் பகுதிகள் கவனம் செலுத்தும் விவாதம் நடைபெறும். முதலில் உணவு பாதுகாப்பு மற்றும் ஊட்டச்சத்து - அறிவியல், தொழில்நுட்பத்தின் பங்கு; இரண்டாவதாக, காலநிலையை எதிர்க்கும் விவசாயம் மற்றும் ஆரோக்கியம், மூன்றாவதாக விவசாய மாற்றத்திற்கான டிஜிட்டல் மயமாக்கல் இறுதியாக ஆராய்ச்சி மற்றும் மேம்பாட்டிற்கான பொது-தனியார் கூட்டாண்மை மூலம் நிலையான விவசாயத்தை உருவாக்குதல்.
கூட்டத்தில் மகரிஷி முன்முயற்சி, அதாவது, சிறுதானியங்கள் பிற பண்டைய கால தானியங்கள் பற்றிய சர்வதேச ஆராய்ச்சி முன்முயற்சி . இந்த சர்வதேச முன்முயற்சியானது, சர்வதேச சிறுதானியங்கள் ஆண்டு 2023 உடன் இணைந்த வேளாண்-பல்வகைமை, உணவு பாதுகாப்பு, ஊட்டச்சத்து தொடர்பான ஆராய்ச்சி மற்றும் விழிப்புணர்வு ஆகியவற்றில் கவனம் செலுத்தும்.
இந்த முயற்சிகளில், அறிவியல் அடிப்படையிலான தொழில்நுட்ப மற்றும் புதுமையான தீர்வுகளை பகிர்ந்து கொள்ள உதவுவதற்காக ஜி20 நாடுகள் ஒன்றிணைவதற்கான விருப்பங்கள் ஆராயப்படும்.
இந்த நிகழ்வு ஆராய்ச்சி, கல்வி மற்றும் விவசாயத் துறையில் விரிவாக்கம் ஆகியவற்றில் ஒத்துழைப்பதற்கான புதிய வாய்ப்புகளை வழங்கும். சர்வதேச பொருளாதார ஒத்துழைப்புக்கான ஜி20 மன்றத்தை வலுப்படுத்தும். நிகழ்ச்சி வெற்றியடைய வாழ்த்துகிறேன்” என்று கூறியுள்ளனர்.
குடியரசுத் தலைவர் செயலகம்
டோக்கியோ ஒலிம்பிக் 2020-ல் கலந்துகொண்ட இந்திய அணியினருக்கு குடியரசுத் தலைவர் தேநீர் விருந்து அளிக்கவுள்ளார்
டோக்கியோ ஒலிம்பிக் 2020-ல் கலந்துகொண்ட இந்திய அணியினருக்கு குடியரசுத் தலைவர் மாளிகை கலாச்சார மையத்தில் 2021 ஆகஸ்ட் 14 அன்று குடியரசுத் தலைவர் திரு ராம் நாத் கோவிந்த் தேநீர் விருந்து அளிக்கவுள்ளார்.
-----
(Visitor Counter : 194
பெண்கள் மற்றும் குழந்தை நலன் அமைச்சகம்
பழங்குடியினப் பெண்களுக்கு அதிகாரமளித்தல்
நாடு முழுவதிலும் உள்ள பழங்குடியின மக்களின் ஒட்டுமொத்த வளர்ச்சிக்கு மத்திய அரசு முழுமையான வகையில் பல்வேறு நடவடிக்கைகளை மேற்கொண்டு வருகிறது. குறிப்பாக பழங்குடியின மக்களுக்கு ஆதரவு அளிப்பது, கல்வி, சுகாதாரம், வேலைவாய்ப்பு, விவசாயம், தோட்டக்கலை, கால்நடை வளர்ப்பு, குடிநீர், திறன்மேம்பாடு மற்றும் வாழ்வாதாரம் போன்றவைகளுக்கு முக்கியத்துவம் வழங்கப்பட்டுள்ளது. பழங்குடியின நல அமைச்சகத்தின் மூலம் பழங்குடியின மக்களின் சமூகப் பொருளாதார மேம்பாடு அடைவதற்கான நடவடிக்கைகள் ஒருங்கிணைந்த, நன்கு திட்டமிடப்பட்ட வகையில் மேற்கொள்ளப்பட்டு வருகிறது.
இந்தத் தகவலை நாடாளுமன்றத்தில் மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிர்தி சுபின் இரானி, எழுத்துப்பூர்வமாக அளித்த பதிலில் தெரிவிக்கப்பட்டுள்ளது.
உள்துறை அமைச்சகம்
பிகாரில் ரூ.541 கோடி மதிப்பிலான ஏழு நகர்ப்புற உள்கட்டமைப்புத் திட்டங்களைத் துவக்கி வைத்து, அடிக்கல் நாட்டிய பிரதமர் திரு நரேந்திர மோடிக்கு மத்திய உள்துறை அமைச்சர் திரு அமித் ஷா நன்றி
பிகாரில் ரூ.541 கோடி மதிப்பிலான ஏழு நகர்ப்புற உள்கட்டமைப்புத் திட்டங்களைத் துவக்கி வைத்து, அடிக்கல் நாட்டிய பிரதமர் திரு நரேந்திர மோடிக்கு, மத்திய உள்துறை அமைச்சர் திரு அமித் ஷா நன்றி தெரிவித்துள்ளார்.
அவர் பகிர்ந்துள்ள ட்விட்டர் பதிவில், 2014-ஆம் ஆண்டிலிருந்து மோடி அரசு, பிகார் மாநில மக்களின் நலனுக்காகவும், மாநிலத்தின் வளர்ச்சிக்காகவும் அயராது உழைத்து வருகிறது என்றும், பிகார் மாநிலத்தில் குடிநீர் விநியோகம், கழிவுநீர் சுத்திகரிப்பு மற்றும் நதியோரப் பகுதிகளின் வளர்ச்சி ஆகியவற்றுக்காக ரூ.541 கோடி மதிப்பிலான ஏழு நகர்ப்புற உள்கட்டமைப்புத் திட்டங்களை துவக்கி வைத்து அடிக்கல் நாட்டிய பிரதமர் திரு நரேந்திர மோடிக்கு, தான் நன்றி தெரிவிப்பதாகவும் கூறியுள்ளார்.
இந்த வளர்ச்சித் திட்டங்களால், பிகார் மக்களுக்கு சுத்தமான குடிநீரும், மேம்பட்ட கழிவுநீர் சுத்திகரிப்பு வசதிகளும் கிடைக்கும் என்றும், முசாஃபர்பூர் நதிப்பகுதி வளர்ச்சித்திட்டம், சுற்றுலாத் துறைக்கும், சுற்றுச்சூழலுக்கும் மிகப் பெரிய உத்வேகத்தை அளிப்பதோடு ஏராளமான வேலைவாய்ப்புகளை மக்களுக்கு ஏற்படுத்தித் தரும் என்றும் அவர் மேலும் தெரிவித்துள்ளார்.
மின்னணு மற்றும் தகவல் தொழில்நுட்பம்
சர்வதேச நிறுவனங்களின் ஆர்வத்தை இந்திய செமிகண்டக்டர் உற்பத்தி ஈர்த்துள்ளது, தமிழ்நாடு உள்ளிட்ட மாநில அரசுகள் நிறுவங்களுடன் பேச்சுவார்த்தை: திரு அஷ்வினி வைஷ்ணவ்
செமிகான் இந்தியா திட்டத்திற்கு  760 பில்லியன் ரூபாய் செலவில் மத்திய அரசு ஒப்புதல் அளித்துள்ளது என்று மத்திய மின்னணு மற்றும் தகவல் தொழில்நுட்பம், தகவல் தொடர்பு மற்றும் ரயில்வே துறை அமைச்சர் திரு அஷ்வினி வைஷ்ணவ் கூறினார்.
நாட்டின் தேவைகளைப் பூர்த்தி செய்வதை ஊக்குவிப்பதற்கான இத்திட்டத்தின் கீழ் அதிக எண்ணிக்கையில் விண்ணப்பங்கள் பெறப்பட்ட நிலையில், உலகளாவிய நிறுவனங்களின் ஆர்வத்தை இது ஈர்த்துள்ளது என்று அவர் மேலும் தெரிவித்தார்.
நேற்று மாலை நடைபெற்ற மின்னணு மற்றும் தகவல் தொழில்நுட்ப அமைச்சகத்துடன் இணைக்கப்பட்ட நாடாளுமன்ற ஆலோசனைக் குழு உறுப்பினர்களிடம் உரையாற்றிய திரு வைஷ்ணவ் மேற்கண்டவாறு கூறினார்.
மின்னணு மற்றும் தகவல் தொழில்நுட்பத் துறை, திறன் மேம்பாடு மற்றும் தொழில்முனைவுத் துறையின் இணை அமைச்சர் திரு ராஜீவ் சந்திரசேகர், தகவல் தொடர்புத் துறை இணை அமைச்சர் திரு தேவுசின்ஹ் சவுகான் ஆகியோரும் கூட்டத்தில் கலந்து கொண்டனர்.
திருமதி பிரனீத் கவுர், திரு ராதா மோகன் சிங், மற்றும் திரு கே.ஆர். சுரேஷ் ரெட்டி உள்ளிட்ட மக்களவை மற்றும் மாநிலங்களவை உறுப்பினர்கள் கூட்டத்தில் கலந்து கொண்டனர். செமிகண்டக்டர் கொள்கை மற்றும் சூழலியல் என்பது கூட்டத்தின் கருப்பொருளாகும்.
குஜராத், மத்தியப் பிரதேசம், கர்நாடகா, ஒடிசா, தெலங்கானா, ஆந்திரப் பிரதேசம் மற்றும் தமிழ்நாடு போன்ற பல மாநில அரசுகள் செமிகண்டக்டர் உற்பத்தி ஆலைகள் / ஃபேப் வளாகங்களை அமைக்க நிறுவனங்களுடன் பேச்சுவார்த்தை நடத்தி வருவதாக திரு அஷ்வினி வைஷ்ணவ் பங்கேற்பாளர்களிடம் தெரிவித்தார்.
இந்தியாவில் மின்னணு மற்றும் செமிகண்டக்டர் துறைகளின் வளர்ச்சியின் சாத்தியக்கூறுகள் குறித்து நாடாளுமன்ற உறுப்பினர்களுக்கு தெரிவிக்க மின்னணு மற்றும் தகவல் தொழில்நுட்ப அமைச்சகத்தால் விளக்கக்காட்சி வழங்கப்பட்டது. மின்னணு உற்பத்தியை இந்தியாவில் ஊக்குவிக்கவும், நாட்டில் உள்ள செமிகண்டக்டர் மற்றும் டிஸ்ப்ளே சூழலியல் அமைப்பு மற்றும் அதனுடன் தொடர்புடைய துறைகளுக்கு ஆதரவளிக்கவும் மின்னணு மற்றும் தகவல் தொழில்நுட்ப அமைச்சகம் மேற்கொண்டு வரும் நடவடிக்கைகள் குறித்து அவர்களுக்கு தெரிவிக்கப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813581
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நகர்ப்புற தூய்மை இந்தியா திட்டத்தின் 6வது ஆண்டை கொண்டாடுகிறது மத்திய வீட்டு வசதி மற்றும் நகர்ப்புற வளர்ச்சி துறை - ‘6 ஆண்டுகள் தூய்மை, ஒப்பிடமுடியாதது’ என்ற தலைப்பில் இணைய கருத்தரங்கு நடத்தப்பட்டது.
“நகர்ப்பற தூய்மை இந்தியா திட்டத்தின், 6வது ஆண்டை நாம் நிறைவு செய்யும் வேளையில், , தூய்மையான, ஆரோக்கியமான இந்தியாவுக்கான உறுதிமொழியை மீண்டும் உறுதிப்படுத்தும் நேரம் இது” என மத்திய வீட்டு வசதி மற்றும் நகர்ப்புற வளர்ச்சி துறை அமைச்சர் திரு.ஹர்தீப் சிங் பூரி கூறினார்.
மகாத்மா காந்தியின் 151-வது பிறந்த தினத்தை முன்னிட்டு, நகர்ப்புற தூய்மை இந்தியா திட்டத்தின் 6 ஆண்டு சாதனைகளை மத்திய வீட்டு வசதி மற்றும் நகர்ப்புற வளர்ச்சி துறை இன்று கொண்டாடியது.
நகர்ப்புற தூய்மை இந்தியா திட்டத்தின் 6-ம் ஆண்டு நிறைவை முன்னிட்டு, ‘6 ஆண்டுகள் தூய்மை, ஒப்பிடமுடியாதது’ என்ற தலைப்பில் நடத்தப்பட்ட இணைய கருத்தரங்கில் பேசிய அமைச்சர் திரு.ஹர்தீப் சிங் பூரி, ‘‘மத்திய வீட்டு வசதி மற்றும் நகர்ப்புற வளர்ச்சி துறை நடத்திய தூய்மை கணக்கெடுப்பில், 12 கோடி பேர் பங்கேற்றதாகவும், இதில் மக்களின் கூட்டு சக்தி வெளிப்பட்டதாகவும் கூறினார். தூய்மை இந்தியா தொலைநோக்குடன், நகர்ப்புற தூய்மை இந்தியா திட்டம் பிரதமரால் கடந்த 2014-ம் ஆண்டு தொடங்கி வைக்கப்பட்டதாகவும், அந்தக் கனவை மக்கள் நனவாக்கியதைப் பார்க்கும்போது பெருமிதமாக இருப்பதாகவும் அமைச்சர் திரு.ஹர்திப் சிங் பூரி தெரிவித்தார்.
மத்திய வீட்டு வசதி மற்றும் நகர்ப்புற வளர்ச்சி துறை செயலாளர் திரு.துர்கா ஷங்கர் மிஸ்ரா, இத்திட்டத்தின் சாதனைகளை இணைய கருத்தரங்கில் விரிவாக விளக்கினார். ‘‘திறந்தவெளி கழிப்பிடம் இல்லா நகர்ப்புற இந்தியாவை உருவாக்கும் நோக்கத்துடன், அனைத்து நகரங்களில் நகர்ப்புற தூய்மை இந்தியா திட்டம் தொடங்கப்பட்டதாகவும், இன்று 97% நகரங்கள் திறந்தவெளி கழிப்பிடம் இல்லாத நகரங்களாக மாறியுள்ளன’’ என அவர் தெரிவித்தார்.
இந்நிகழ்ச்சியின் தொடக்கத்தில், ‘ ‘6 ஆண்டுகள் தூய்மை, ஒப்பிடமுடியாதது’ என்ற குறும்படமும் வெளியிடபட்டது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661001
புதிய மற்றும் புதுப்பிக்கத்தக்க எரிசக்தி அமைச்சகம்
இந்திய புதுப்பிக்கத்தக்க எரிசக்தி மேம்பாட்டு முகமை 2019-20 நிதி ஆண்டில் 17.32 சதவீத வளர்ச்சி
மத்திய புதிய மற்றும் புதுப்பிக்கத்தக்க எரிசக்தி அமைச்சகத்தின் கீழ் செயல்படும் பொதுத்துறை நிறுவனமான இந்திய புதுப்பிக்கத்தக்க எரிசக்தி மேம்பாட்டு முகமையின் 33-வது ஆண்டு பொதுக்குழு கூட்டம் புது டில்லியில் நேற்று நடைபெற்றது.
கூட்டத்தில் பேசிய இந்திய புதுப்பிக்கத்தக்க எரிசக்தி மேம்பாட்டு முகமையின் தலைவர் மற்றும் மேலாண் இயக்குநர் திரு பிரதீப் குமார் தாஸ், கடந்த 2019-20 நிதி ஆண்டில் இந்த முகமை ரூபாய் 2372.38 கோடியை மொத்த வருவாயாக ஈட்டி, 17.32 சதவீத வளர்ச்சியை அடைந்துள்ளதாகக் குறிப்பிட்டார்.
இந்திய புதுப்பிக்கத்தக்க எரிசக்தி மேம்பாட்டு முகமை ரூபாய் 12,696 கோடி கடன்களுக்கு ஒப்புதல் வழங்கி, ரூபாய் 8785 கோடியை வழங்கியுள்ளதாக அவர் கூறினார். இதன் மூலம் 2019-20 நிதி ஆண்டில் 5673 மெகாவாட் எரிசக்தியை உற்பத்தி செய்ய முடியும். இது கடந்த நிதியாண்டில் 3266 மெகாவாட் திறனாக இருந்தது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1672209
மனித வள மேம்பாட்டு அமைச்சகம்
21-ம் நூற்றாண்டுக்கான தற்சார்பு இந்தியாவை வழிநடத்துபவர்களாக இளைஞர்கள் இருப்பார்கள்: திரு தர்மேந்திர பிரதான்
தேசத்திற்கே முன்னுரிமை எனும் உணர்வோடு, 21-ம் நூற்றாண்டுக்கான தற்சார்பு இந்தியாவை வழிநடத்துபவர்களாக இளைஞர்கள் இருப்பார்கள் என்று மத்திய கல்வி அமைச்சர் திரு தர்மேந்திர பிரதான் கூறினார். ஐஐடி-புவனேஸ்வரில் புஷ்பகிரி அரங்க வளாகம் மற்றும் ரிஷிகுல்யா தங்கும் வளாகம் ஆகியவற்றை திறந்து வைத்து பேசிய அவர் இவ்வாறு கூறினார்.
ஐஐடி-புவனேஸ்வர் இயக்குநர் பேராசிரியர் ஆர் வி ராஜகுமார் மற்றும் புவனேஸ்வர் திறன் மேம்பாட்டு நிறுவனத்தின் தலைவர் திரு ரஞ்சன் குமார் மொகபத்ரா ஆகியோருக்கிடையேயான புரிந்துணர்வு ஒப்பந்தம் ஒன்றும் இந்நிகழ்ச்சியில் அமைச்சரின் முன்னிலையில் கையெழுத்தானது.
வேலை இல்லாதோர், வேலை தேடுவோர் மற்றும் ஏழை மாணவர்களின் திறன்களை தொழில்நுட்ப கல்வியின் மூலம் வளர்த்து, ஐஐடி புவனேஸ்வரின் வழிகாட்டுதலின் கீழ் தொழில்துறையின் தேவைக்கு ஏற்ப அவர்களை உருவாக்குவதே இந்த புரிந்துணர்வு ஒப்பந்தத்தின் நோக்கமாகும்.
நிகழ்ச்சியில் கலந்து கொண்டோரிடையே உரையாற்றிய அமைச்சர், உயர்கல்வி நிறுவனங்களுக்கு அனைத்து ஆதரவையும் வழங்குவதன் மூலம் இளைஞர்களுக்கு வேலைவாய்ப்புகளை உருவாக்க பல்வேறு நடவடிக்கைகளை அரசு எடுத்து வருவதாக கூறினார்.
நாட்டின் கல்வி துறையை மாற்றியமைக்கும் வகையில், குறைந்த செலவு, அனைவருக்கும் அணுகல், சமதளம் மற்றும் தரம் ஆகியவற்றை அடிப்படையாகக் கொண்ட தேசிய கல்விக் கொள்கை 2020-ஐ அரசு கொண்டு வந்திருப்பதாக அமைச்சர் கூறினார்.
அது வெறும் கொள்கை அல்ல என்று கூறிய திரு பிரதான், நமது எதிர்காலத்திற்கான லட்சிய ஆவணமாக தேசிய கல்விக் கொள்கை திகழ்வதாகவும், மாணவர்களுக்கு அதிகாரமளித்து அவர்களை சார்ந்த கல்வி அமைப்பை உருவாக்குவதை அது நோக்கமாக கொண்டுள்ளதாகவும் தெரிவித்தார். நமது உயர்கல்வி நிறுவனங்களை உலகத் தரம் வாய்ந்த கல்வி நிறுவனங்களாக தேசிய கல்விக்கொள்கை மாற்றும் என்றும் அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747595
சிறப்பு சேவைகள் மற்றும் கட்டுரைகள்
இ-ஏலம் மூலம் வேனிட்டி  எண்களை விற்பனை செய்கிறது பி.எஸ்.என்.எல் தமிழ்நாடு வட்டம்
வேனிட்டி  எண்களை தங்கள் மொபைல் எண்களாக வைத்திருக்க ஆர்வமுள்ள வாடிக்கையாளர்களுக்கு பி.எஸ்.என்.எல் தமிழ்நாடு வட்டம் இ-ஏலம் மூலம் வேனிட்டி எண்களை விற்பனை செய்கிறது. பலவகைப்பட்ட வேனிட்டி மொபைல் எண்கள் மின் ஏலம் மூலம் விற்பனைக்கு கிடைக்கின்றன.
Eg. 8300250025, 9488112000, 7598000004, 8300000550, 8903000090
மேலும் விவரங்களுக்கு www.eauction.bsnl.co.in ஏலம் எடுப்பதற்கான கடைசி தேதி 10.08.2022 ஆகும்.
.
உள்துறை அமைச்சகம்
கால்வான் பள்ளத்தாக்கில் வீர மரணமடைந்த இந்திய ராணுவ வீரர்களுக்கு அஞ்சலி செலுத்திய மத்திய உள்துறை அமைச்சர் திரு.அமித்ஷா, வீரர்களின் குடும்பத்தினருக்கு ஆழ்ந்த இரங்கல் தெரிவித்துள்ளார்
லடாக்கின் கால்வான் பள்ளத்தாக்கில் வீர மரணமடைந்த இந்திய ராணுவ வீரர்களின் மறைவுக்கு மத்திய உள்துறை அமைச்சர் திரு.அமித் ஷா, தமது ஆழ்ந்த இரங்கலைத் தெரிவித்துள்ளார். “ லடாக்கின் கால்வான் பகுதியில், தாய்நாட்டைக் காக்கும் பணியின்போது, வீரமிக்க நமது வீரர்கள் உயிரிழந்திருப்பதை, வார்த்தைகளால் அடக்கி விட முடியாது. இந்தியப் பகுதிகளை பாதுகாப்பானதாகவும், பத்திரமாகவும் வைத்திருக்க ஏதுவாக, தங்களது இன்னுயிரைத் தியாகம் செய்து, உயிரிழந்த நமது வீரர்களுக்கு, நாடே வீரவணக்கம் செலுத்துகிறது. அவர்களது துணிச்சல், தாய்நாட்டைக் காக்கும் இந்தியாவின் உறுதிப்பாட்டை பிரதிபலிப்பதாக உள்ளது” என்று அவர் குறிப்பிட்டுள்ளார்.
“இவர்களைப் போன்ற தலைசிறந்த வீரர்களை ராணுவத்திற்கு அனுப்பிய வீரர்களின் குடும்பத்தினருக்கு தலைவணங்குகிறேன். அவர்களது உச்சகட்ட தியாகத்திற்கு, இந்தியா எப்போதும் கடமைப்பட்டுள்ளது. இந்தத் துயரமான தருணத்தில், ஒட்டுமொத்த நாடும், மோடி அரசும், வீரர்களின் குடும்பத்தினருக்கு துணையாக இருக்கும். காயமடைந்த வீரர்கள் விரைவில் குணமடைய பிரார்த்திக்கிறேன்,” என்றும் மத்திய உள்துறை அமைச்சர் குறிப்பிட்டுள்ளார்.
புவி அறிவியல் அமைச்சகம்
வானிலை அறிக்கை
ஆகஸ்ட் மாதத்தில், வடக்கு வங்கக்கடலில் ஐந்து குறைந்த காற்றழுத்த தாழ்வு மண்டலங்கள் உருவாகி இருந்தன என்றும் அந்த மாதத்தில் மட்டும் மொத்தம் 27 காற்றழுத்த தாழ்வு மண்டலங்கள் உருவாகின என்றும் தேசிய வானிலை ஆராய்ச்சி மையம் தெரிவித்துள்ளது. ஆகஸ்ட் மாதத்தில், வழக்கமான மழை பொழிவை விட, 27 சதம் அதிக மழை இருந்தது. ஒடிசா, தெலங்கானா, மத்தியப்பிரதேசம், மகாராஷ்டிரா, குஜராத், ராஜஸ்தான் ஆகிய மாநிலங்களில் வெள்ளப் பெருக்கு ஏற்பட்டது.
அடுத்த நான்கு நாட்களுக்கு கர்நாடகா, கேரளா மற்றும் மாஹே, தமிழ்நாடு, புதுச்சேரி, காரைக்கால் ஆகிய பகுதிகளில் கனமழை பரவலாக பெய்யக்கூடும் என்று வானிலை ஆராய்ச்சி மையம் தெரிவித்துள்ளது.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1652200
பாதுகாப்பு அமைச்சகம்
ப்ரெஞ்சு கடற்படையின் தலைமை தளபதி அட்மிரல் கிறிஸ்டஃபே ப்ரசூக் 2019 ஆம் ஆண்டு ஜனவரி மாதம் 6-9 தேதி வரை இந்தியாவிற்கு வருகை
பிரெஞ்சு கடற்படையின் தலைமை தளபதி அட்மிரல் கிறிஸ்டஃபே ப்ரசூக் ஜனவரி மாதம் ஆறாம் தேதியன்று இந்தியாவிற்கு வருகை தந்து எட்டாம் தேதி முதல், 9 ஆம் தேதி வரை நடைபெறவிருக்கும் ரைசீனா பேச்சு வார்த்தைகளில் பங்கேற்கிறார். இவரது வருகை இருநாடுகளுக்கு இடையேயான கடற்படை சார்ந்த உறவுகளை வலுப்படுத்துவதோடு, கடற்படை சம்பந்தப்பட்ட ஒத்துழைப்பில் புதிய வாய்ப்புகளைப் பற்றி ஆராய்வதை நோக்கமாகக் கொண்டது.
இந்திய வருகையின் போது, பிரெஞ்சு கடற்படையின் தலைமை தளபதி, பாதுகாப்பு படைக் குழுவின் தலைவரும், இந்திய கடற்படையின் தலைமை தளபதியுமான திரு. சுனில் லம்பா மற்றும் கடற்படையின் உயர் அதிகாரிகளோடும் பேச்சுவார்த்தை நடத்துவார். இருநாட்டு கடற்படைகளின் பரஸ்பர நலன், கடல்சார் நடவடிக்கைகள், பயிற்சி, யுக்தி மற்றும் பராமரிப்பு ஆகியவை பற்றி பேச்சுவார்த்தைகள் நடைபெறும்.